รายงานการประชุม

สภาองค์การบริหารส่วนตำบลสำราญใต้ (ชุดที่ ๕)

สมัยประชุม สมัยสามัญ สมัยที่ ๑ ครั้งที่ ๑/ ๒๕๖๒

วันพฤหัสบดี ที่ ๑๔ กุมภาพันธ์ ๒๕๖๒

ณ หอประชุมสภาองค์การบริหารส่วนตำบลสำราญใต้

-ผู้มาประชุม

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายบุญมี ภารจำนงค์ | ประธานสภา อบต. | (บุญมี ภารจำนงค์) |  |
| ๒ | นายบุญเลิศ ยานุ | รองประธานสภา อบต. | (บุญเลิศ ยานุ) |  |
| ๓ | นายทรงศักดิ์ บุษมงคล | ส.อบต. หมู่ที่ ๑ | (ทรงศักดิ์ บุษมงคล) |  |
| ๔ | นายหัด จันพิพัฒน์ | ส.อบต. หมู่ที่ ๑ | (หัด จันพิพัฒน์) |  |
| ๕ | นายวิรันต์ บุญปก | ส.อบต. หมู่ที่ ๒ | (วิรันต์ บุญปก) |  |
| ๖ | นายถาวร ผ่านแผ้ว | ส.อบต. หมู่ที่ ๒ | (ถาวร ผ่านแผ้ว) |  |
| ๗ | นายสุปัน เหมวิจิตร | ส.อบต. หมู่ที่ ๓ | (สุปัน เหมวิจิตร) |  |
| ๘ | นายสมหวัง พิมพ์ศรีเมือง | ส.อบต. หมู่ที่ ๓ | (สมหวัง พิมพ์ศรีเมือง) |  |
| ๙ | นายสุพันธ์ นาคเงิน | ส.อบต. หมู่ที่ ๔ | (สุพันธ์ นาคเงิน) |  |
| ๑๐ | นายสุรัตน์ โคตรลา | ส.อบต. หมู่ที่ ๔ | (สุรัตน์ โคตรลา) |  |
| ๑๑ | นายชนะ ธาตุแสง | ส.อบต. หมู่ที่ ๕ | (ชนะ ธาตุแสง) |  |
| ๑๒ | นายรังสรรค์ เวียงสมุทร | ส.อบต. หมู่ที่ ๖ | (รังสรรค์ เวียงสมุทร) |  |
| ๑๓ | นายบัวไข จรบุรม | ส.อบต. หมู่ที่ ๖ | (บัวไข จรบุรม) |  |
| ๑๔ | นายสุวิทย์ ผายเตชะ | ส.อบต. หมู่ที่ ๗ | (สุวิทย์ ผายเตชะ) |  |
| ๑๕ | นายสุขชัย องคกาศ | ส.อบต. หมู่ที่ ๗ | (สุขชัย องคกาศ) |  |
| ๑๖ | นายสงวน สินธุโพด | ส.อบต. หมู่ที่ ๘ | (สงวน สินธุโพด) |  |
| ๑๗ | นายจักรพันธ์ ฐานโอภาส | ส.อบต. หมู่ที่ ๘ | (จักรพันธ์ ฐานโอภาส) |  |
| ๑๘ | นายสุนทร จันทะเสน | ส.อบต. หมู่ที่ ๙ | (สุนทร จันทะเสน) |  |
| ๑๙ | นายสุระเดช ธรรมรักษา | ส.อบต. หมู่ที่ ๑๐ | (สุระเดช ธรรมรักษา) |  |
| ๒๐ | นายสุพจน์ อ่อนบุญมา | ส.อบต. หมู่ที่ ๑๐ | (สุพจน์ อ่อนบุญมา) |  |
| ๒๑ | นายสุพล พัฒนะสาร | ส.อบต. หมู่ที่ ๑๑ | (สุพล พัฒนะสาร) |  |
| ๒๒ | นายสิงห์ ลำพาย | ส.อบต. หมู่ที่ ๑๑ | (สิงห์ ลำพาย) |  |
| ๒๓ | นายสมัย พลทองเติม | ส.อบต. หมู่ที่ ๑๒ | (สมัย พลทองเติม) |  |
| ๒๔ | นายวิชัย วันโน | ส.อบต. หมู่ที่ ๑๒ | (วิชัย วันโน) |  |
| ๒๕ | นายหนูสินธุ์ ผายเตชะ | ส.อบต. หมู่ที่ ๑๓ | (หนูสินธุ์ ผายเตชะ) |  |
| ๒๖ | นายนักสู้ ศรีสุพรรณ | ส.อบต. หมู่ที่ ๑๓ | (นักสู้ ศรีสุพรรณ) |  |
| ๒๗ | นายสุบิน ผายเตชะ | ส.อบต. หมู่ที่ ๑๔ | (สุบิน ผายเตชะ) |  |
| ๒๘ | นายประสพ มุขรักษ์ | ส.อบต. หมู่ที่ ๑๔ | (ประสพ มุขรักษ์) |  |

-๒-

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๒๙ | นางปาณี มุขรักษ์ | ส.อบต. หมู่ที่ ๑๕ | (ปาณี มุขรักษ์) |  |
| ๓๐ | นายศิริพงษ์ โมฆรัตน์ | ส.อบต. หมู่ที่ ๑๕ | (ศิริพงษ์ โมฆรัตน์) |  |
| ๓๑ | นายหนูพร แสนจันทร์ | ส.อบต. หมู่ที่ ๑๖ | (หนูพร แสนจันทร์) |  |
| ๓๒ | นายชม เรื่องลือ | ส.อบต. หมู่ที่ ๑๗ | (ชม เรื่องลือ) |  |
| ๓๓ | นายสุภาพร ศิลาสิทธิ์ | ส.อบต. หมู่ที่ ๑๘ | (สุภาพร ศิลาสิทธิ์) |  |
| ๓๔ | นางไพวัลย์ ไสวศักดิ์ | ส.อบต. หมู่ที่ ๑๘ | (ไพวัลย์ ไสวศักดิ์) |  |
| ๓๕ | นายสมศรี เรืองคุณ | ส.อบต. หมู่ที่ ๑๙ | (สมศรี เรืองคุณ) |  |
| ๓๖ | นายทอน ถิ่นวิสัย | ส.อบต. หมู่ที่ ๑๙ | (ทอน ถิ่นวิสัย) |  |
| ๓๗ | นางศรีนวล ธาตุศรี | ส.อบต. หมู่ที่ ๒๐ | (ศรีนวล ธาตุศรี) |  |
| ๓๘ | นายอุดม ดีรักษา | ส.อบต. หมู่ที่ ๒๐ | (อุดม ดีรักษา) |  |

-ผู้ไม่มาประชุม

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายประวิทย์ เวียงสมุทร | ส.อบต. หมู่ที่ ๑๗ | - | ขาด |

-ผู้เข้าร่วมประชุม

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายชาติ พรชะตา | ปลัด อบต./เลขานุการสภาฯ | (ชาติ พรชะตา) |  |
| ๒ | นายสนิท บาทขุนทด | นายก อบต. | (สนิท บาทขุนทด) |  |
| ๓ | นายพรหมมา แก่นพุฒ | รอง นายก อบต. | (พรหมมา แก่นพุฒ) |  |
| ๔ | นางวราภรณ์ พรชะตา | รองปลัด อบต. | (วราภรณ์ พรชะตา) |  |
| ๕ | นายทีปกร เวงวิถา  งง | หัวหน้า สป. | (ทีปกร เวงวิถา) |  |
| ๖ | นางวราภรณ์ พรชะตา | รองปลัด อบต. | (วราภรณ์ พรชะตา) |  |
| ๗ | นายวิศิษฐ์ ภูจอมจิตร | ผอ.กองช่าง | (วิศิษฐ์ ภูจอมจิตร) |  |
| ๘ | นายธีรศุ ปะวะเค | นักจัดการงานทั่วไป | (ธีรศุ ปะวะเค) |  |
| ๙ | นางสาวศิรินทร์ทิพย์ ยศเฮือง | เจ้าพนักงานประชาสัมพันธ์ | (ศิรินทร์ทิพย์ ยศเฮือง) |  |
| ๑๐ | นายพานิช สารกรณ์ | ประชาชนหมู่ที่ ๑๒ | (พานิช สารกรณ์) |  |
| ๑๑ | นางสาวปิยวรรณ สารบูญเรือง | ประชาชนหมู่ที่ ๑๘ | (ปิยวรรณ สารบูญเรือง) |  |

-๓-

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑๒ | นางสาวเอ็มอร บุบผารักษ์ | ประชาชนหมู่ที่ ๒ |  |  |
| ๑๓ | นางสาวนฤมล บุญทิพย์ | ประชาชนหมู่ที่ ๑๕ |  |  |
| ๑๔ | นายสิทธิพร จันทะยุทธ | ประชาชนหมู่ที่ ๕ |  |  |
| ๑๔ | นายยุทธศิลป์ พิณสา | ประชาชนหมู่ที่ ๑๗ |  |  |
| ๑๕ | นายทัตพงษ์ โมฆรัตน์ | ประชาชนหมู่ที่ ๖ |  |  |
| ๑๖ | นายจันทร์สวย ศรีพาเฮือง | ประชาชนหมู่ที่ ๕ |  |  |
| ๑๗ | นายสุกใส ลำพาย | ประชาชนหมู่ที่ ๑๑ |  |  |
| ๑๘ | นายยอดภรักษ์ สมศรี | ประชาชนหมู่ที่ ๑๕ |  |  |
| ๑๙ | นางสาววิภาดา ยี่สารพัฒน์ | ประชาชนหมู่ที่ ๗ |  |  |
| ๒๐ | นายหวัน อ่อนนอจันทร์ | ประชาชนหมู่ที่ ๘ |  |  |
| ๒๑ | นางสาวยุภาวดี โพธิ์สายคุณ | ประชาชนหมู่ที่ ๑๐ |  |  |

**เริ่มประชุมเวลา - ๐๙.๓๐ น.**

-เมื่อถึงเวลาประชุม นายชาติ พรชะตา เลขานุการสภาฯ ได้ตรวจนับองค์ประชุมแล้ว เกินกึ่งหนึ่ง จึงเรียนเชิญเข้าประชุม และเชิญ ประธานสภาฯ ประชุมตามระเบียบวาระต่อไป

**ระเบียบวาระที่ ๑ : เรื่องที่ประธานจะแจ้งต่อที่ประชุม**

ประธานสภา ๑.๑ แจ้งข้าราชการไปช่วยราชการที่ เทศบาลตำบลท่าสีดา อำเภอหนองพอก จังหวัดร้อยเอ็ด จำนวน ๒ ท่าน ตั้งแต่วันที่ ๒๙ มกราคม - ๒๘ กุมภาพันธ์ ๒๕๖๒ ดังรายชื่อต่อไปนี้

1. นางสาวสงกรานต์ ญาณกาย ผอ.กองคลัง
2. นางสาวนภัสสร เชียงตุง นวก.พัสดุ

๑.๒ ข้าราชการโอนย้ายมาใหม่ นายวิศิษฐ์ ภูจอมจิตร ตำแหน่ง ผอ.กองช่าง (นักบริหาร งานช่าง ระดับต้น) ย้ายมาจาก อบต.เขาสวนกวาง อำเภอเขาสวนกวาง จังหวัดขอนแก่น ตั้งแต่วันที่ ๑ กุมภาพันธ์ ๒๕๖๒ เป็นต้นไป

**ระเบียบวาระที่ ๒ : รับรองรายงานการประชุม**

-สมัยวิสามัญ สมัยที่ ๑ ครั้งที่ ๑/๒๕๖๒ วันที่ ๑๐ มกราคม ๒๕๖๒

ประธานสภา -สอบถามว่ามีท่านใดจะแก้ไขถ้อยคำหรือไม่ / ไม่มี / จึงขอมติเพื่อรับรองรายงานฯ

ที่ประชุม **-มติที่ประชุมรับรอง**

-๔-

**ระเบียบวาระที่ ๓ : กระทู้ถาม**

-ไม่มี

**ระเบียบวาระที่ ๔ : เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี

**ระเบียบวาระที่ ๕ : เรื่องที่เสนอใหม่(เพื่อพิจารณาอนุมัติ/เห็นชอบ)**

**-๕.๑ หารือกำหนดสมัยประชุมสามัญ ประจำปี พ.ศ. ๒๕๖๒**

ประธานสภาฯ -ขอให้ที่ประชุมหารือกันครับ

ที่ประชุม -**ปลัด อบต.**  ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ (และที่แก้ไขเพิ่มเติมถึงปัจจุบัน) ข้อ ๒๑ การกำหนดจำนวนสมัยประชุมสามัญ ประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี ฉะนั้นแล้ว จึงขอให้ประธานสภาฯ ได้หารือในที่ประชุมครับว่า จะกำหนด สมัยสามัญสมัยแรกของ ปี พ.ศ. ๒๕๖๑ ว่าจะเริ่ม เมื่อไร เดือนอะไร ต่อไปครับ

ประธานสภาฯ -ตามที่ ปลัด อบต. ได้ชี้แจงรายละเอียดแล้วนั้น ผมขอให้ที่ประชุมได้เสนอ วัน เดือน สมัยประชุมสภาฯ สมัยสามัญ สมัยที่ ๑/๒๕๖๑ ขอเชิญครับ

ที่ประชุม - **ทรงศักดิ์ บุษมงคล** (ส.อบต. หมู่ ๑) ผมขอเสนอให้มีการประชุมจำนวน ๔ สมัย ตามเดิมครับแต่ถ้าในห้วงวันไหนถูกวันหยุดก็ขอให้เป็นวันถัดไป และวันนี้เป็นสมัยแรก สมัยสามัญ สมัยที่ ๑/๒๕๖๒

ที่ประชุม - **บุญเลิศ ยานุ (รองประธานสภาฯ)** ตามกำหนดสมัยประชุมเดิม ในสมัยที่ ๒ ผมอยากขอเสนอเปลี่ยนจากเดิม วันที่ ๒-๑๖ เมษายน เปลี่ยนเป็นระหว่างวันที่ ๑๕-๓๐ เมษายน เพราะว่าในห้วงเดิมมีวันหยุดตรงกับช่วงเทศกาลคือตั้งแต่วันที่ ๑๒-๑๖ เมษายน จึงขอเสนอเปลี่ยนตามวันดังกล่าว ทั้งนี้ทั้งนั้นแล้วแต่มติที่ประชุมครับ

ที่ประชุม - **ทรงศักดิ์ บุษมงคล** (ส.อบต. หมู่ ๑) ตามที่มีผู้เสนอแก้ไขกำหนดสมัยประชุมในสมัยที่ ๒ ผมอยากให้กำหนดไว้ตามเดิม เนื่องจากเราต้องประชุมก่อนที่จะจัดงานลดน้ำดำหัวผู้สูงอายุ แต่ถ้าเป็นในห้วงระหว่างวันที่ ๑๕-๓๐ เมษายน ซึ่งในห้วงนั้นจะเลยวันที่เราจะจัดงานไปแล้วนั้น จึงเสนอขอให้กำหนดวันตามเดิมครับ

-๕-

ประธานสภาฯ - เนื่องจากมีผู้เสนอการกำหนดสมัยประชุม สมัยสามัญที่ ๒ มี ๒ ห้วง จึงจะขอมติที่ประชุม

ประธานสภาฯ -สมัยประชุมสามัญที่ ๒ ระหว่างวันที่ ๑-๑๕ เมษายน ๒๕๖๒

ที่ประชุม (๑) เห็นชอบ จำนวน ๓๖ เสียง

(๒) ไม่เห็นชอบ จำนวน ๑ เสียง

(๓) งดออกเสียง จำนวน ๑ เสียง

ประธานสภาฯ -สมัยประชุมสามัญที่ ๒ ระหว่างวันที่ ๑๕-๓๐ เมษายน ๒๕๖๒

ที่ประชุม (๑) เห็นชอบ จำนวน ๑ เสียง

(๒) ไม่เห็นชอบ จำนวน ๓๖ เสียง

(๓) งดออกเสียง จำนวน ๑ เสียง

ประธานสภาฯ -ตามที่มติในที่ประชุมสภาฯ ได้มีมติให้กำหนดสมัยประชุมสภาฯ สมัยสามัญ ประจำปี พ.ศ. ๒๕๖๒ จำนวน ๔ สมัย รายละเอียดดังนี้

- สมัยสามัญ สมัยที่ ๑ วันที่ ๑-๑๕ กุมภาพันธ์ ๒๕๖๑ จำนวน ๑๕ วัน

- สมัยสามัญ สมัยที่ ๒ วันที่ ๑-๑๖ เมษายน ๒๕๖๑ จำนวน ๑๕ วัน

- สมัยสามัญ สมัยที่ ๓ วันที่ ๑๕-๓๐ สิงหาคม ๒๕๖๑ จำนวน ๑๕ วัน

- สมัยสามัญ สมัยที่ ๔ วันที่ ๑๕-๓๐ ตุลาคม ๒๕๖๑ จำนวน ๑๕ วัน

**ระเบียบวาระที่ ๖ : เรื่องอื่นๆ (ถ้ามี)**

ประธานสภาฯ -มีท่านใดจะเสนอเรื่องอื่นอีก หรือไม่

ที่ประชุม -**ทรงศักดิ์ บุษมงคล** (ส.อบต. หมู่ ๑) ขอสอบถามในเรื่องของรถแทรกเตอร์ฟาร์มที่เราได้มาแล้วนั้น อยากสอบถามว่าจะให้ส่งแบบรายงานถนนชำรุดได้ตอนไหนครับ

ที่ประชุม -**สุพจน์ อ่อนบุญมา** (สอบต. หมู่ ๑๐) ก็ต้องขอขอบคุณไปทางผู้บริหารที่จัดงบซ่อมแซมถนนให้นะครับ ถึงจะได้ไม่มากก็ถือว่าแก้ไขปัญหาได้พอสมควรครับ และถนนของทาง หมู่ ๑๐ ที่ชำรุดก็อยากให้รถแทรกเตอร์ฟาร์มของเราไปปรับเกรดให้ด้วย ถ้ายังไงผมจะส่งแบบรายงานถนนชำรุดเข้ามาครับ

ที่ประชุม -**อุดม ดีรักษา** (สอบต. หมู่ ๒๐) ขอสอบถามในเรื่องงบประมาณในการซ่อมแซมถนน ตามที่เราเคยประชุมกันไว้ แต่กลับไม่ได้ทำตามเงื่อนไขที่เคยประชุมกันไว้ ที่ให้เจ้าหน้าที่ลงพื้นที่สำรวจ และให้ สอบต. ไปสำรวจด้วยว่าจะซ่อมแซมตรงไหน แต่พอจะลงซ่อมแซมถึงเอาหนังสือมาให้ดูว่าจะได้หินกี่รถ ซึ่งถนนที่เคยสำรวจบางเส้นจำนวนหินมันไม่พอที่จะซ่อมแซม ก็ขอฝากไปยังผู้บริหารด้วยครับ

-๖-

ที่ประชุม -**สุพันธ์ นาคเงิน** (สอบต. หมู่ ๔) ในงบซ่อมแซมที่ผ่านมาทางหมู่ ๔ ก็ได้ไม่เต็มร้อยเหมือนกันครับ ได้ประมาณ ๗๐ % และก็อยากฝากไปถึงผู้บริหารว่าหินที่เอาไปซ่อมแซมถนนส่วนมากจะเป็นดินมากกว่า ก็อยากให้หาบ่อหินที่คุณภาพกว่านี้ครับ แต่อย่างไรก็ต้องขอขอบคุณฝ่ายบริหารที่เห็นความเดือดร้อนของชาวบ้านครับ และก็ขอสอบถามเรื่องถนนคอนกรีตระหว่างหมู่ ๔ - หมู่ ๑๖ ความยาวประมาณ ๑๓๒ เมตร ว่าจะได้ลงงานตอนไหนครับ

ที่ประชุม -**สุวิทย์ ผายเตชะ** (สอบต. หมู่ ๗) สอบถามในเรื่องของงบประมาณซ่อมแซมที่ผ่านมา ทางหมู่ที่ ๗ ยังได้ซ่อมแซมถนนเลยครับ โดยเฉพาะถนนลำเลียงพืชผลทางการเกษตรออกไปทางห้วยยางครับ ยังไม่เคยได้รับการซ่อมแซมเลยครับ ก็ขอฝากไปยังผู้บริหารด้วยนะครับ

ที่ประชุม -**รังสรรค์ เวียงสมทร** (สอบต. หมู่ ๖) สอบถามเรื่องถนนคอนกรีต หมู่ ๖ และหมู่ ๑๑ งบประมาณตั้งปี ๒๕๖๑ จนตอนนี้ปีงบประมาณ ๒๕๖๒ ยังไม่ได้ทำเลยครับ ขอฝากด้วยครับ

ที่ประชุม -**ชม เรื่องลือ** (สอบต. หมู่ ๑๗) เรื่องแรก สอบถามในเรื่องรถแทรกเตอร์ฟาร์ม ว่าทางเรามีงบประมาณในเรื่องของน้ำมันสำรองไว้หรือยังครับ เรื่องที่สอง ในเรื่องของการซ่อมแวมถนนในรอบที่ผ่านมา จาก ๑๐๐ % ตัวผมเองมองแล้วว่าได้ประมาณ ๖๐ % เรื่องที่สาม ผมอยากเสนอว่าเรามีรถแทรกเตอร์ฟาร์มแล้ว ในปีงบประมาณหน้าอยากให้มีงบซื้อรถแม็คโครเล็ก และก็รถหกล้ออีกสัก ๒ คัน เราจะได้ใช้งานโดยที่ไม่ต้องไปจัดซื้อจัดจ้าง

ที่ประชุม -**สงวน สินธุโพด** (สอบต. หมู่ ๘) ที่สมาชิกทักท้วงในเรื่องของการซ่อมแซมถนนว่าได้ผลรับไม่เต็ม ๑๐๐ % นั้น ในความคิดของผมคือผู้บริหารทำดีแล้วครับ แต่อยากตำหนิที่ช่าง ซึ่งเราเคยประชุมในหลายครั้ง ทางผู้บริหารก็จะแจ้งให้สมาชิกทราบว่าได้ ๑๐๐ % แต่ทั้งนี้ทั้งนั้นผมคิดว่าความผิดพลาดที่เกิดขึ้นต้องผิดที่ช่างหรือผู้ควบคุม ต่อไปอยากให้แจ้งสมาชิกไปควบคุมดูแลด้วย ถ้าสมาชิกมีส่วนร่วมตั้งแต่ทีแรกปัญหานี้จะไม่เกิดขึ้นครับ

ที่ประชุม -**สุนทร จันทะเสน** (สอบต. หมู่ ๙) เรื่องการปรับเกรดถนนเพื่อซ่อมแซม ที่ผ่านมาเราจ้างผู้รับเหมาซึ่งผลรับก็ไม่ดีเท่าที่ควร แต่ตอนนี้เรามีรถเป็นของตัวเองแล้ว อยากให้การปรับเกรดมีคุณภาพที่ดีกว่าเดิมครับ

ที่ประชุม -**พรหมมา แก่นพุฒ** (รองนายกฯ) ในการลงสำรวจถนนที่ชำรุดบางทีผมก็ไม่ได้ลงพื้นที่สำรวจกับช่าง เนื่องจากในห้วงที่จะสำรวจผมก็ต้องไปประชุมหรือติดอบรมครับ ก็เลยมอบหมายให้ช่างเป็นผู้สำรวจ ส่วนในเรื่องของการใช้รถแทรกเตอร์ฟาร์มผมก็จะมอบหมายผู้รับผิดชอบทำการปรับเกรดถนนทุกสายที่ได้รับแจ้งว่าชำรุดจากท่านสมาชิกครับ สำหรับของหมู่ ๒๐ สำหรับที่ผ่านมาก็อาจจะได้น้อยไปหน่อย ก็ต้องขออภัยไว้ด้วยครับ ยังไงก็จะดูแลเพิ่มเติมให้

-๗-

นะครับสำหรับบ้านไหนที่ได้งบประมาณน้อยในเที่ยวนี้นะครับ อย่างหมู่ที่ ๗ ก็ตกสำรวจในเที่ยวนี้ไม่ได้ลูกรังเลย ผมก็ยังลงสำรวจอีกทีนะครับ ส่วนของหมู่ ๔ เที่ยวนี้ก็ได้ไปพอสมควรอยู่นะครับ ในส่วนของบ่ลูกลังก็เริ่มจะหาอยากแล้วยังไงก็ต้องขออภัยด้วยครับ ในส่วนของถนนคอนกรีตของหมู่ ๖ จะรีบสั่งการให้เจ้าหน้าที่ดำเนินการให้นะครับ ในส่วนในเรื่องที่สอบถามว่าทางเรามีงบค่าน้ำมันรถแทรกเตอร์ฟาร์มหรือไม่ ก็มีนะครับอยู่ในข้อบัญญัติเราถ้าไม่พอก็ต้องขอโอนงบเพิ่มครับ สำหรับท่านสงวนที่ทักท้วงมา ผมก็ต้องน้อมรับไว้ครับ ทางเราก็จะแก้ไขและก็จะควบคุมให้ดีกว่าเดิมนะครับ

ที่ประชุม -**ชาติ พรชะตา** (ปลัด อบต.) ชี้แจงในเรื่องงบประมาณในการซ่อมแซมถนนเพิ่มเติมครับ กลัวท่านสมาชิกจะเข้าใจว่าช่างผิดนะครับ ซึ่งทางเราก็ให้สมาชิกแจ้งเข้ามาแจ้งว่าต้องการลูกรังกี่รถ เรามีเงินอยู่ ๕๐๐,๐๐๐ บาท พอแจ้งมาแล้วสำรวจแล้วตกไปประมาณ ๘๐๐,๐๐๐ บาท ก็เลยให้ช่างปรับลดลงครับ สำหรับรถแทรกเตอร์ฟาร์ม จะเริ่มออกทำงานอาทิตย์หน้าครับ ตอนนี้ก็รอซื้อจารบีเพื่อดอาไว้บำรุงรักษาอยู่ครับ ทีนี้วิธีการก็คือถ้าไปโซนไหนก็ต้องให้โซนนั้นเสร็จก่อนนะครับ ส่วนในเรื่องของ คสล. อยู่ระหว่างดำเนินการทำสัญญาของหมู่ ๖, หมู่ ๑๑ หลังจากนั้นก็จะทำตัวที่จ่ายขาดเงินสะสมคือ หมู่ ๘,หมู่ ๔ จะดำเนินการตามลำดับ

ที่ประชุม -**วิศิษฐ์ ภูจอมจิตร** (ผอ.กองช่าง) ขออนุญาตเพิ่มเติมท่านรองนายกฯครับ ตอนที่ผมย้ายมาเมื่ออาทิตย์ที่แล้วก็ได้สอบถามจากเจ้าหน้าที่กองช่าง ก็รู้สึกเป็นห่วงว่าตำบลของเราเป็นตำบลใหญ่มีตั้ง ๒๐ หมู่บ้าน ผมเป็นห่วงในเรื่องของถนนในพื้นที่ของเราเป็นถนนคอนกรีตจะน้อย ส่วนมากจะเป็นถนนลูกรังมากกว่า แต่ก็ดีใจนะครับที่ท่านสมาชิกแต่ละหมู่บ้านได้ให้ความสำคัญในการดูแล ในส่วนของเรื่องจำนวนลูกรังหรือปริมาณไม่ค่อยเป็นห่วงทำไร เพราะว่าในขั้นตอนของการตรวจรับ เราจะมีคณะกรรมการตรวจรับ ซึ่งเป็นข้าราชการร่วมด้วย และก็มีการแจ้งด้วยนะครับว่ามีจำนวนเท่าไรปริมาณเท่าไร แต่ก็เบื้องต้นก็ดีใจที่ท่านสมาชิกได้ดูแล ต่อไปถ้ามีเหตุการณ์แบบนี้เกิดขึ้น กระผมขออนุญาตรับผิดไว้นะครับ

ประธานสภาฯ -ได้สอบถามในที่ประชุมว่ามีเรื่องอื่น ๆ จะเสนอในที่ประชุมหรือไม่

ที่ประชุม -ไม่มี

ปิดการประชุม เวลา ๑๓.๓๐ น.

ลงชื่อ ผู้บันทึกรายงานการประชุม

(นายชาติ พรชะตา)

เลขานุการสภาฯ

-๘-

**คณะกรรมการตรวจรายงานการประชุม**

-ได้ตรวจแล้วเมื่อวันที่ ๑๘ มีนาคม ๒๕๖๒ เห็นว่าเป็นไปตามระเบียบวาระและมติที่ประชุม

(นายรังสรรค์ เวียงสมุทร)

ส.อบต.ม.๖

ประธานกรรมการตรวจรายงานฯ

(นางไพวัลย์ ไสวศักดิ์) (นายชม เรื่องลือ)

ส.อบต.ม.๑๘ ส.อบต.ม.๑๗

กรรมการตรวจรายงานฯ เลขานุการกรรมการตรวจรายงานฯ

(นายบุญมี ภารจำนงค์)

ประธานสภาองค์การบริหารส่วนตำบลสำราญใต้